SF film
<s>SF film, znanstvenofantastični film ili naučnofantastični film, je filmski žanr koji koristi znanstvenu-fantastiku: fiktivne opise zasnovane na znanosti o fenomenima koji nisu potpuno prihvaćeni u klasičnoj znanosti, kao što su izvanzemaljci, svemirsko putovanje, genetski mutirana čudovišta ili putovanje kroz vrijeme, uz futurističke elemente kao što su svemirske letjelice. roboti, kiborzi i druge tehnologije.</s><s>SF filmovi su se često na alegorični način bavili političkim ili društvenim temama, te istraživali ljudska stanja kroz njih.</s>

<s>Po mnogima je kratki film Le Voyage dans la Lune (1902) Georgesa Mélièsa prvi SF film u historiji kinematografije, dok se  Metropolis (1927) Fritza Langa smatra prvim cjelovečernjim SF filmom.</s><s>Od 1930-ih do 1950-ih, žanr se većinom sastojao od jeftinih akcijskih B-filmova.</s><s>1960-ih to se promijenilo, kada je Stanley Kubrick režirao prijelomni izdanak 2001: Odiseja u svemiru, 'SF film za odrasle', nakon čega je žanr poprimio ozbiljniju dimenziju.</s><s>Potkraj 1970-ih, pojavili su se veliki hitovi—Bliski susreti treće vrste (1977), Alien (1979) i Ratovi zvijezda (1977), koji je postao najkomercijalniji film desetljeća—te su SF filmovi od tada postali jedni od glavnih žanrova.</s>

<s>E.T. (1982) Stevena Spielberga također je postao najkomercijalniji film desetljeća, te prvi SF film koji je dobio Zlatni globus za najbolji film - drama.</s><s>1980-ih pojavili su se razni kultni SF filmovi, kao što su Blade Runner, Stvor, Terminator, Povratak u budućnost i RoboCop.</s><s>U tom razdoblju, javljaju i prvi presedani da se glumci u SF filmovima nominiraju za prestižne nagrade: Jeff Bridges je nominiran za Oscar za najboljeg glumca za Čovjeka sa zvijezda dok je Sigourney Weaver nominirana za Oscar za najbolju glumicu za Aliens.</s><s>Istodobno, i anime filmovi predstavljaju par zapaženih izdanja, kao što je Akira i Nausicaä of the Valley of the Wind.</s>

<s>1990-ih SF filmovi i dalje dominiraju na kino blagajnama—Spielbergov Jurski park (1993) o kloniranim dinosaurima ruši sve rekorde gledanosti, kao i Dan nezavisnosti (1996), iako se uočava trend smanjivanja broja filmova iz tog žanra.</s><s>Cyberpunk akcić The Matrix, pak, ponovno podiže interes za tim žanrom.</s>

<s>2000-ih, širenjem tehnologije vizualnih efekata, SF filmovi prestaju biti samo američki žanr, te se javljaju češće i u drugim državama.</s><s>Neki su primjeri južnokorejski horor The Host (2006) i Los Cronocrímenes (2007), iako su razni skromniji SF filmovi i prije postali zapaženi, kao što je argentinski Hombre mirando al sudeste (1986), čehoslovački animirani Fantastični planet (1972), francuski Alphaville (1965), sovjetski Stalker (1979) i Solaris (1972) i drugi.</s>

<s>Na području bivše Jugoslavije, SF filmovi su i prije i nakon raspada bili i ostali prava rijetkost, što zbog ograničenog proračuna, što zbog tendencija da se više potiču 'klasični' dramski filmovi.</s><s>Ipak, i tu ima par primjeraka, kao što su Izbavitelj, Gosti iz galaksije, Technotise: Edit i ja, The Show Must Go On, Gmaz i drugi.</s>

<s>1992., 2002. i 2012., Odiseja u svemiru se našla među 10 najboljih filmova svih vremena u časopisu Sight & Sound.</s>

<s>Podžanrovi SF filma
Invazija vanzemaljaca
Filmovi katastrofe
Čovjek-kiborg
Nuklearni rat
Pandemija
Putovanje kroz vrijeme
Distopija ili apokaliptični film
Filmovi s robotima</s>

<s>Vidi još
Nagrada Saturn za najbolji SF film</s>

<s>Izvori</s>

<s>Eksterni linkovi
Najbolji SF filmovi na Filmsite
Enciklopedija fantastičnog filma i TV-a</s>

<s>Filmski žanrovi
SF-filmovi
Authority control 2</s>

